S-543/2021

Mál þetta, sem var dómtekið 1. febrúarsl., var höfðað með ákæru lögreglustjórans á Norðurlandi eystra, dagsettri 16. desember 2021, á hendur X, kt. [...], [...], Akureyri, „fyrir brot gegn blygðunarsemi, með því að hafa að kvöldi mánudagsins 12. apríl 2021 í [...], litið undir skilrúm í búningsklefa kvenna og smeygt farsíma sínum þar undir og reynt að taka myndir, af A, kt. [...], B, kt. [...], og D, kt. [...], sem voru þar naktar eða hálfnaktar, en með háttsemi sinni særði hann blygðunarsemi þeirra.

Telst þetta varða við 209. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.

Einkaréttarkrafa:

Af hálfu A, kt. [...], er gerð krafa um að ákærða verði gert að greiða henni miskabætur að fjárhæð kr. 1.200.000,- auk vaxta skv. 8. gr. laga um vexti og verðtryggingu nr. 38/2001, frá 12. apríl 2021, en með dráttarvöxtum skv. 9. gr., sbr. 1. mgr. 6. gr. sömu laga frá þeim degi er mánuður er liðinn frá því að bótakrafan er birt til greiðsludags. Einnig er þess krafist að ákærða verði gert að greiða málskostnað að mati dómsins eða samkvæmt síðar framlögðum málskostnaðarreikningi, að viðbættum virðisaukaskatti á málflutningsþóknun.“

Af hálfu ákærða er krafist vægustu refsingar sem lög leyfa og lækkunar á bótakröfu. Þá er krafist hæfilegrar þóknunar til handa skipuðum verjanda, á rannsóknarstigi og fyrir dómi.

Í þinghaldi þann 1. febrúar sl. breytti sækjandi orðalagi ákærunnar á þann veg að „reynt að taka myndir“ vartekið út úr ákæru. Ákærði hefur komið fyrir dóm og játað sök samkvæmt svo breyttri ákæru. Með játningu hans, sem ekki er ástæða til að efa að sé sannleikanum samkvæm, og gögnum málsins, er nægilega sannað að hann hafi gerst sekur um þá háttsemi sem í ákæru svo breyttri er lýst og þar er réttilega heimfærð til refsiákvæðis. Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008.

Við ákvörðun refsingar er litið til þess að brotið beindist að stúlkum í búningsklefa kvenna þar sem þær voru naktar eða hálfnaktar og því í viðkvæmri stöðu. Á hinn bóginn verður einnig litið til þess að ákærði hefur játað sök og hefur hreinan sakaferil. Refsing ákærða er ákveðin fangelsi í 6 0 daga en fresta skal fullnustu refsingarinnar skilorðsbundið, eins og nánar greinir í dómsorði.

Af hálfu brotaþola A er krafist miskabóta úr hendi ákærða með vísan til 26. gr. skaðabótalaga nr. 50/1993. Í málinu liggja ekki fyrir gögn sem staðfesta sálrænt tjón brotaþola. Engu að síður er brot ákærða til þess fallið að valda brotaþola miska. Eru miskabætur til hennar hæfilega ákveðnar 1 00.000 krónur og skulu þær bera vexti eins og í dómsorði greinir. Krafan var birt ákærða þann 10. júní 2021.

Ákærði greiði þóknun skipaðs verjanda síns, F-kk-ef S-kk-ef lögmanns, á rannsóknarstigi og fyrir dómi, og þóknun réttargæslumanns, J-kvk-ef Ó-kvk-ef A-kvk-ef lögmanns, á rannsóknarstigi vegna brotaþolanna A, B og D, og fyrir dómi vegna brotaþolans A. Við ákvörðun þóknunar lögmanna er tekið tillit til virðisaukaskatts.

B-kvk-nf H-kvk-nf aðstoðarmaður dómara kveður upp dóminn.

Dómsorð:

Ákærði, X, sæti fangelsi í 60 daga. Fresta ber fullnustu refsingarinnar og skal hún falla niður að liðnum tveimur árum frá uppsögu þessa dóms að telja, haldi ákærði almennt skilorð 57. gr. almennra hegningarlaga nr. 19/1940.

Ákærði greiði brotaþola A, 100.000 krónur, auk vaxta skv. 8. gr. laga um vexti og verðtryggingu nr. 38/2001, frá 12. apríl 2021 til 10. júlí 2021, en með dráttarvöxtum skv. 1. mgr. 6. gr. sömu laga frá þeim degi til greiðsludags.

Ákærði greiði 491.567 krónur í sakarkostnað, þ. e. þóknun skipaðs verjanda síns, F-kk-ef S-kk-ef lögmanns, 212.567 krónur, og þóknun skipaðs réttargæslumanns brotaþola, J-kvk-ef Ó-x-x A-kvk-ef lögmanns, 279.000 krónur.